هاجم طارق السيد نجم الزمالك ومنتخب مصر السابق، مصطفي محمد مهاجم الفريق الأول لنادي الزمالك، بعد ظهورة بمستوي سئ بعد استئناف بطولة الدوري المصري، بعد توقف النشاط الرياضي بسبب تفشي فيروس كورونا.
وقال طارق السيد فى مداخلة هاتفية لبرنامج وان تو مع الاعلامى سيف زاهر عبر إذاعة أون سبورت إف إم :"مصطفى محمد، لازم يفوق لنفسه هو لسه معملش حاجة، ومشغول بالسويشال ميديا لازم يركز فى كل ماتش كأنه لسه بيبدأ جديد وساعتها هيبقى فى مكان اوربى السنة المقبلة".
وعن مباراة القمة بين الاهلي والزمالك، قال :"كلمة السر فى الزمالك سيكون أشرف بن شرقى مستواه بيتطور من لقاء لآخر ولو كان فايق يوم المباراة هيفرق معانا".
وتابع :"زيزو لازم ميصعبش الكورة على نفسه ولو رجع لمستواه قبل الكورونا سيكون فى مكان أخر بعيداً عن الدوري المصرى فى الموسم المقبل"
وأضاف:"بينما فى الاهلى أنا بعمل حساب كبير أوى لـ "أجاى" لاعب مؤثر فى الاهلى جدا واكتسب خبرة كبيرة بالدوري المصرى وتقل بلغة الكورة بيعرف يجيب جول".
- طارق السيد يفتح النار على رضا سيكا بسبب لقاء الزمالك والأهلي 6-1
- المنيا يلتقي التليفونات غدًا.. و"السيد" يعلن قائمته لخوض المباراة
- المنيا يخسر بصعوبة من الإعلاميين 21.. وطارق السيد: قدمنا مباراة قوية